Svetsko drumsko prvenstvo UCI — drumska trka za muškarce
<s>Svetsko drumsko prvenstvo UCI (), često poznato kao Svetsko prvenstvo u biciklizmu (), za muškarce je podeljeno u dve discipline: drumsku trku i hronometar.</s><s>Svetsko prvenstvo u drumskoj vožnji prvi put je održano 1927. i od tada se održava svake godine, osim za vreme Drugog svetskog rata.</s><s>Pobednik ovog prvenstva dobija majicu duginih boja i nosi je na svim drumskim trkama na kojima učestvuje do sledećeg Svetskog prvenstva u biciklizmu.</s>

<s>Istorija 
Prvo Svetsko prvenstvo u biciklizmu održano je 1927. godine na stazi Nirbugring, u današnjoj Nemačkoj.</s><s>Pobedio je Italijan Alfredo Binda, a podijum su upotpunili Italijani.</s><s>Naredne dve godine prvenstvo osvajao je Belgijanac Žorž Rons, a zatim su tri puta slavili Italijani — od toga dva puta Alfredo Binda, čiji rezultat od tri osvojena Svetska prvenstva u biciklizmu nije nadmašen.</s>

<s>Poslednjih godina, prvenstvo se održava na kraju sezone u Evropi, nakon Vuelta a Espanje.</s><s>Pored prvenstva za profesionalce, ranije je bilo organizovano i Svetsko prvenstvo u biciklizmu za amatere.</s>

<s>Svetsko prvenstvo u drumskoj vožnji uz Tur de Frans i Điro d’Italiju čini ’trostruku krunu biciklizma’ — najveće dostignuće u svetu biciklizma.</s><s>Triplu krunu u sezoni uspeli su da osvoje samo Edi Merks (1974) i Stiven Rouč (1987).</s>

<s>Šestorica biciklista su uspeli da osvoje prvenstvo dve godine zaredom: Žorž Rons (1928/29), Rik Van Stenbergen (1956/57), Rik Van Loj (1960/61), Đani Bunjo (1991/92), Paolo Betini (2006/07) i Peter Sagan (2015/16).</s><s>Španac Alehandro Valverde ima najviše osvojenih medalja, ali nijednom nije osvojio prvenstvo; ima dve srebrne medalje (2003, 2005) i četiri bronzane (2006, 2012, 2013, 2014).</s>

<s>Australija je dobila svetskog prvaka 2009. kada je Kadel Evans osvojio Svetsko prvenstvo u biciklizmu i postao jedini pobednik van granica Evrope i SAD, dok je prvi neevropski pobednik bio Greg Lemond 1983. godine.</s>

<s>Osvajači medalja</s>

<s>Statistika</s>

<s>Spoljašnje veze</s>

<s>Zvanični veb-sajt UCI</s>

<s>Svjetska prvenstva u biciklizmu</s>

